A Bizottság 1796/91/EGK rendelete

(1991. június 24.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1056/91/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, és amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban kifejtett indokok alapján a 2. oszlopban feltüntetett megfelelő KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra-bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. június 24-én.

a Bizottság részéről

Christiane Scrivener

a Bizottság tagja

[1] HL L 107., 1991.4.27., 10. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti Besorolás | Indoklás |

(1) | (2) | (3) |

1.Lánchurkolt kelme.A lánc az alábbiakból áll:fehér színű fonal, amely a hurkokat alkotja,áttetsző csíkok szintetikus textilanyagból, a csíkok látszólagos szélessége nem haladja meg az 5 mm-t.A vetüléket egy fehér színű fonal alkotja.A szintetikus szálból készült fonalak (lánc és vetülék) a kelme 54 tömegszázalékát teszik ki. Az áttetsző csíkok a kelme tömegének 46 tömegszázalékát adják. Ezt a fajta kelmét az üvegházak falának gyártásához használják. (Lásd az A. ábrát.) | 60024331 | A besorolást a Kombinált Nómenklatúra 1. és 6. általános értelmezési szabályai, a XI. áruosztályhoz fűzött 1. c), i. és 2/A alszámos megjegyzés, valamint a 6002, a 600243 és a 60024331 KN-kód megfogalmazása határozzák meg. |

2.Lánchurkolt kelme.A lánc az alábbiakból áll:fehér színű fonal, amely a hurkokat alkotja,alumíniummal bevont, szintetikus anyagból készült csíkok, amelyek látszólagos szélessége nem haladja meg az 5 mm-t.A vetüléket egy fehér színű fonal alkotja.A szintetikus szálból készült fonalak (lánc és vetülék) a kelme 36 tömegszázalékát teszik ki. Az alumíniummal bevont, szintetikus csíkok a kelme 64 tömegszázalékát adják. Ezt a fajta kelmét az üvegházak falának gyártásához használják. (Lásd a B. ábrát.) | 60024900 | A besorolást a Kombinált Nómenklatúra 1. és 6. általános értelmezési szabályai, a XI. áruosztályhoz fűzött 1. c), i. és 2/A alszámos megjegyzése, valamint a 6002 és a 60024900 KN-kód megfogalmazása határozzák meg. |

3.Lánchurkolt kelmeA lánc az alábbiakból áll:fehér színű fonal, amely a hurkokat alkotja,áttetsző csíkok szintetikus textilanyagból, a csíkok látszólagos szélessége nem haladja meg az 5 mm-t,alumíniummal bevont, szintetikus anyagból készült csíkok, amelyek látszólagos szélessége nem haladja meg az 5 mm-t.A vetüléket egy fehér színű fonal alkotja.A szintetikus szálból készült fonalak (lánc és vetülék) a kelme 50 tömegszázalékát teszik ki. Az áttetsző csíkok a kelme 33 tömegszázalékát adják. A alumíniummal bevont, szintetikus textilcsíkok a kelme 17 tömegszázalékát adják. Ezt a fajta kelmét az üvegházak falának gyártásához használják. (Lásd a C. ábrát.) | 60024331 | A besorolást a Kombinált Nómenklatúra 1. és 6. általános értelmezési szabályai, a XI. áruosztályhoz fűzött 1. c), i. és 2/A alszámos megjegyzések, valamint a 6002, a 600243 és a 60024331 KN-kód megfogalmazása határozzák meg. |

4.Különböző textilszálakból készült, kisméretű, durvára vágott, négyzet vagy négyszög alakú (általában 30-35 cm-es) vagy szabálytalan formájú, nem szőtt és tűnemez anyagdarabok. A darabokat, amelyek között van elhasználódott, szennyezett vagy szakadt is, válogatás nélkül bálázzák (rongyok). | 63109000 | A besorolást a Kombinált Nómenklatúra 1. és 6. általános értelmezési szabályai, valamint a 6310 és a 63109000 KN-kód megfogalmazása határozzák meg. Ezeket a termékeket ilyen formában nem lehet újból felhasználni, azok kizárólag a szálak visszanyerésére, papír vagy műanyag gyártására, fényesítő (törlő) anyagok gyártására vagy ipari törlőrongynak alkalmasak. |

5.Különböző textilszálakból készült, durvára vágott, nem szőtt vagy tűnemez anyagdarabok. Ezeket a darabokat, amelyek között van elhasználódott, szennyezett vagy szakadt is, válogatás nélkül bálázzák. A bálák tartalmaznak kisebb, szabálytalan formájú (körülbelül 30-35 cm-es) darabokat, és elhanyagolható mennyiségben nagyobb darabokat is (rongyok). | 63109000 | A besorolást a Kombinált Nómenklatúra 1. és 6. általános értelmezési szabályai, és a 6310 és a 63109000 KN-kód megfogalmazása határozzák meg. Ezeket a termékeket ilyen formában nem lehet újból felhasználni, azok kizárólag a szálak visszanyerésére, papír vagy műanyag gyártására, fényesítő (törlő) anyagok gyártására vagy ipari törlőrongynak alkalmasak. |

+++++ TIFF +++++

--------------------------------------------------